唯唐徐彥，能明經義，上承邵公，作《春秋公羊傳注疏》。至於宋元明時，又微焉。清興，考據之學盛，孔廣森、陳立相為《公羊》作注。至於清季，而莊存與、劉逢祿、龔自珍、魏源、康有為、崔適諸大家並起，發明古學，力興《公羊》家法，為近世之公羊家焉。此諸人倡言變法，力呼維新，以孔圣之道為新世之法，中華學術，為之一改。至於今日，有蔣慶為言公羊學之宗，著《公羊學引論》，為使《公羊》與當今之世能有所合焉，亦為使「政治之儒學」所能重興也。